На основу члана 37 Статута града Ниша ("Службени лист града Ниша", број 88/08, 143/16 и 18/2019 ),

Скупштина Града Ниша на седници одржаној \_\_\_\_\_\_\_\_\_\_\_ 2020. године донела је

**Р Е Ш Е Њ Е**

I **УСВАЈА СЕ** Извештај о раду и пословању Установе Нишки културни центар за 2019. годину, број: 428 од 19.05.2020. године који је Одлуком број: 429 од 19.05.2020. године , усвојио Управни одбор Установе.

II Решење доставити Установи Нишки културни центар, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

**Председник**

**Бобан Џунић**

***О б р а з л о ж е њ е***

Статутом Града Ниша прописано је да Скупштина Града Ниша разматра и усваја годишње извештаје о раду установа и других јавних служби чији је оснивач.

Управни одбор Установе Нишки културни центар, на својој седници 19.05.2020. године, донео је Одлукy број 429 којом усваја Извештај о раду и пословању Установе Нишки културни центар за 2019. годину број 428 од 19.05.2020. годинe и доставио их Секретаријату за културу и информисање на даље поступање.

НКЦ је током 2019. године, самостално или у сарадњи с другим културним установама или удружењима грађана, овдашњој јавности представио неке од најреспектабилнијих српских стваралаца и делатника у области културе, али је исто тако у Ниш довео неке од светски познатих уметника и научника.

Са великим успехом Установа је током 2019. године била организатор и реализатор традиционалних градских манифестација (Градска слава, Нисомнија, Фестивал глумачких остварења играног филма Филмски сусрети, Међународна књижевна колонија у Сићеву /у оквиру ње и књижевна награда „Рамонда сербика“/, Нишке музичке свечаности Нимус, књижевна награда „Бранко Миљковић“, књижевна награда „Стеван Сремац“, књижевна награда града Ниша за књижевност за децу и младе).

Реализоване су и манифестације (56. Нишки сајам књига и графике, Мини Фест, Фестивал фантастике „ГОТ Ниш“, Дани жалфије, Међународна фото-колонија Ниш–Сићево, Међународни фестивал стрипа „Нифест“, Дечија уметничка колонија „Грачаница“, Међународна колонија филмске критике, Дочек нове године), за неке од њих средства je добио од Министарства културе и информисања. НКЦ је помогао организацију новоустановљених манифестација Евергрин фестивала и Фестивала ПозитивНИ.

Издавачки акценат је и 2019. године био на оним издањима по којима је НКЦ препознатљив у домаћим и регионалним оквирима. Реч је о часописима Градина и Филаж, објављене су књиге о Орсону Велсу и Алфреду Хичкоку, као и последњи, шести том, капиталног пројекта Сабрана дела Бранка Миљковића. Издавачки план за 2019. годину, због делимично ограниченог буџета и изненадне смрти уредника Градине Зорана Пешића Сигме није у потпуности испуњен.

Имајући у виду да је Извештај о раду и пословању Нишког културног центра за 2019. годину, сачињен у складу са законом и прописима Града, као и циљевима садржаним у оснивачком акту Установе, Секретаријат за културу и информисање предлаже доношење Решења као у диспозитиву.

**СЕКРЕТАР**

Александра Радосављевић